# Neant

Neant :
| An ti-kêr. ||
| Anv gallaouek | Néant |
| Anv gallek (ofisiel) | Néant-sur-Yvel |
| Bro istorel | Bro-Sant-Maloù |
| Melestradurezh ||
| Departamant | Mor-Bihan |
| Arondisamant | Gwened |
| Kanton | Ploermael |
| Kod kumun | 56145 |
| Kod post | 56430 |
| Maer Amzer gefridi | Philippe Louapre 2014-2026 |
| Etrekumuniezh | Ploermael Kumuniezh |
| Bro velestradurel | Bro Ploermael - Kalon Breizh |
| Lec'hienn Web | (fr)www.cc-mauron-broceliande.com |
| Poblañsouriezh ||
| Poblañs | 1 070 ann. (2022) |
| Stankter | 33 ann./km² |
| Douaroniezh ||
| Daveennoù lec'hiañ | 48° 00′ 51″ Norzh 2° 19′ 40″ Kornôg / 48.0141666667, -2.32777777778 |
| Uhelderioù | kreiz-kêr : 65 m bihanañ 37 m — brasañ 150 m |
| Gorread | 32,3 km² |
| Neant ||
| kemmañ |
Neant a zo ur gumun eus Breizh (stumm ofisiel e galleg: Néant-sur-Yvel) e departamant ar Mor-Bihan e Kanton Ploermael.

## Dezougen

* An ti-gar, serret.
* War al linenn hent-houarn Ploermael Lanvroeneg edo Neant.

## Anv

* Erwan Vallerie ː Neant, 1330; Neant, 1420

## Ardamezioù

En argant e roc'hell en sabel leinet gant ur groaz latin en argant, ha skoret gant div zelienn derv c'heotet, kommek ha lammellet; e gab rannet, ouzh 1 en gul e seizh vailhenn en aour, 3, 3, 1, e zrailhenn en argant a bevar pezh, ouzh 2 en glazur e ziv pennlizherenn M ha V an eil en eben, leinet gant ur c'hleze ouzh beg, an holl en aour".
Ger-ardamez ː « Caritas super eminat ».
Aozerien ː J.C. Renaud ha Y. Garaud.

## Istor
### XVI$^{vet}$ kantved

* Er bloaz 1513, ar roue Loeiz XII a savas douar hag aotrouniezh Bois-de-la-Roche, da veskontelezh.

### Dispac'h Gall

* Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe Neant da bennlec'h kanton Neant gant teir c'humun ennañ: Konkored, Neant ha Trec'horanteg; e Bann Ploermael edo. Gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe diskaret ar c'hanton ha lakaet ar gumun e kanton Maoron bet miret ha brasaet gant an hevelep lezenn. Lakaet e oa bet Neant en Arondisamant Ploermael bet krouet e 1800$^,$.
* D'ar 15 a viz Mae 1793 e voe dismantret kastell Koad ar Roc'h, war urzh kuzul pastell-vro republikan Ploermael.
* Nepell goude, ur gompagnunezh roueelerien, kaset gant ar vreudeur de Saint-Pern-Couellan, e dapas krog gant ul lostad republikan e Bois-de-la-Roche. Ar republikaned e bountas tann e-barzh ar pezh e chome diouzh ar c'hastell.

### XIX$^{vet}$ kantved
#### Brezel Gall-Prusian eus 1870

* Mervel a reas dek gwaz eus ar gumun.

### XX$^{vet}$ kantved
#### Brezel-bed kentañ

* Mervel a reas 65 gwaz eus ar gumun abalamour d'ar brezel, da lavaret eo 4,21 % eus he foblañs e 1911.

#### Eil brezel-bed

* Mervel a reas daou zen ag ar gumun abalamour d'ar brezel.
* D'an 16 a viz Mae 1945 e voe kavet korf marv un den eus ar gumun, ezel eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr.

## Monumantoù ha traoù heverk

* Dismantroù an alez-toet.
* Alez-toet Jardin aux Moines.
* Ar c'hastell.
* Kastell "Koad ar Roc'h".
* An iliz katolik.
* Kroaz an iliz.
* Iliz katolik Sant Pêr.
* Kroaz ar vered e-tal an iliz.
* Monumant ar re varv.

## Emdroadur ar boblañs abaoe 1962

Niver a annezidi

## Tud

* Philippe de M̥ontauban, aotrou Bois-de-la-Roche, gouarnour Roazhon ha kañseller Breizh dindan an Dug Fañch II. Gouarnour ha mirour Kañsellerezh Breizh dindan ar Roue Charlez VIII. Tapet klañv, e savas e destamant e Roazhon ar 27 Mezheven 1514, hag e varvas ar Iñ Gouere war lerc'h. Beziet eo bet er chapel Itron-Varia, e Ploermael.
* Philippe de Volvire, mab René de Volvire ha Catherine de Montauban, itron Bois-de-la-Roche, marc'heg urzhioù ar Roue, denjentil boutin kambr ar Roue, kabiten, er bloaz 1567, kant goaf ar Roue. En ur skrid roet e Saint-Germain-en-Laye, ar Roue Charles IX a gomz dioutañ evel "e c'henderv". Kaset eo, d'an 12 a viz Kerzu 1570, evel kannadour, e-kichen priñsed Alaman, e-lerc'h kont Raez, kouezhet klañv. Pal e oa komz dimeziñ François de France, dug Alençon, breur ar Roue, gant an eil merc'h Aogust, dug a Vavaria. Goude se, Philippe de Volvire e oa savet da letanant jeneral Breizh, letanant jeneral ha gouarnour bro-Angoulème. Pa grouas aer roue Herri II er bloaz 1582, Urzh ar Spered Santel, ennañ kant marc'heg, e savas Philippe de Volvire kommandant an Urzh. An 23 Gouere 1583, Herri II e savas Philippe de Volvire letanant jeneral Bro-Saintonge, ha gouarnour la Rochelle ha Bro-Aunis. Marvet eo Philippe de Volvire e deroù bloaz 1585.

### Ardamezeg familhoù

| d'Andigné, Aotrounez Kermagaro ha la Roche | "en argant e zri ererig en gul pigoset hag iziliet en glazur" |
| Baron, Aotrounez Taya | En argant e zaou leon en gul penn ouzh penn, o skorañ ur vrizhenn erminig en sabel |
| Bernard Aotrounez Kermagaro | En aour e zri fenn Morian en sabel, talwedek en argant |
| de Montauban Aotrounez Bois-de-la-Roche | En gul e seizh vailhenn en aour, e zrailhenn en argant e beder bastell |
| de Volvire Aotrounez Bois-de-la-Roche | Goudreustellet a zek fezh etre aour ha gul |

## Liammoù diavaez

* (br) Neant war lec'hienn Geobreizh

## Levrlennadur

* (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* (br)Erwan Vallerie ː Diazezoù studi historel an anvioù-parrez. Corpus. An Here. 1005

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 77, 239 ha 387
* ↑ (fr)Cassini - EHESS - Neant - Fichenn ar gumun
* ↑ (fr)Memorial Genweb
* 1 2 (fr)Memorialgenweb - Monumant ar re varv
* ↑ (fr)René Le Guénic, Morbihan - Mémorial de la Résistance, 1998, pajenn 327
* ↑ (fr)J.B. Ogée : Dictionnaire historique et géographique de la province de Bretagne, dédié à la Nation bretonne. 1780. T. II. p. 241-242